
HOTĂRÂRE

cu privire la examinarea prealabilă a dosarelor de participare
la concursul pentru suplinirea funcţiei de director
al televiziunii IPNA Compania „Teleradio-Moldova”

În conformitate cu prevederile art.56 alin.(6), art.58 lit.f), art.61 alin.(1)-(2) din Codul audiovizualului al Republicii Moldova şi în baza p.12 din Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”, aprobat prin Hotărârea Consiliului de Observatori nr.115 din 03.11.2012 cu privire la anunţarea concursului pentru suplinirea funcţiei de director al televiziunii IPNA Compania „Teleradio-Moldova”,
în urma examinării informației privind dosarele de participare la concurs,

Consiliul de Observatori
HOTĂRĂŞTE:
1. Se constată:

a) prezentarea, în format electronic, a CV-urilor şi proiectelor de intenţie privind gestionarea-dezvoltarea televiziunii de către toți candidații la funcția de director al televiziunii IPNA Compania „Teleradio-Moldova”;

b) publicarea pe data de 9 decembrie 2012 – ultima zi de înregistrare a dosarelor de participare la concurs – a CV-urilor și proiectelor de intenţie privind gestionarea-dezvoltarea televiziunii ale candidaților.

2. Se constată înregistrarea, în conformitate cu p.10-11 din Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”, a următoarelor dosare de participare la concurs incomplete:

2.1. Ghenadie BREGA – lipsesc dovezile de întrunire a următoarelor exigenţe, prevăzute pentru numirea în funcţie: a) să posede experiență de 10 (zece) ani de activitate în mass-media; b) să posede experiență de 5 (cinci) ani de activitate în audiovizual;
2.2. Tatiana BORDEIANU – lipsesc dovezile de întrunire a următoarelor exigenţe, prevăzute pentru numirea în funcţie: a) să posede experiență de 10 (zece) ani de activitate în mass-media; b) să posede experiență de 5 (cinci) ani de activitate în audiovizual; c) să posede experiență de 2 (doi) ani de activitate în televiziune; d) să posede experiență managerială.
3. Se ia act de solicitarea persoanei responsabile de înregistrarea dosarelor de participare la concurs:

3.1. adresată dlui Ghenadie BREGA privind necesitatea prezentării copiei Carnetului de muncă şi/sau a contractelor de muncă / prestări de servicii;

3.2. adresată dlui Tatiana BORDEIANU privind necesitatea prezentării copiei Carnetului de muncă şi/sau a contractelor de muncă / prestări de servicii.
4. Se constată prezentarea, către ora 16.00 din 11 decembrie 2012, a dosarelor de participare la concurs complete de către următorii candidați: Ion TERGUŢĂ, Nicu SCORPAN, Alexandru GROSU, Mircea SURDU.
5. Se solicită prezentarea, până la începutul ședinței de concurs – 14 decembrie 2012 (ora 10.00), a dovezilor de întrunire a următoarelor exigenţe, prevăzute pentru numirea în funcţie:

5.1. Ghenadie BREGA – a) să posede experiență de 10 (zece) ani de activitate în mass-media; b) să posede experiență de 5 (cinci) ani de activitate în audiovizual;
5.2. Tatiana BORDEIANU – a) să posede experiență de 10 (zece) ani de activitate în mass-media; b) să posede experiență de 5 (cinci) ani de activitate în audiovizual; c) să posede experiență de 2 (doi) ani de activitate în televiziune; d) să posede experiență managerială.

6. Ședința de concurs din 14 decembrie 2012 se va desfășura cu începere de la ora 10.00.

7. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 7 membri ai Consiliului de Observatori: „pentru” – V.Bogatu, L.Călugăru, D.Deleu, P.Grozavu, R.Lozinschi-Hadei, A.Peru-Balan, E.Rîbca; „contra” – V.Meșină-Prodan, V.Țapeș.

Preşedintele

Consiliului de Observatori                                                       Eugeniu Rîbca
Secretarul ședinței
Consiliului de Observatori                                                      Viorica Bogatu

